钦定古今图书集成/理学汇编/经籍典/第090卷 > 《跋李秀岩易编》元·俞琰
## 钦定古今图书集成/理学汇编/经籍典/第090卷 > 《跋李秀岩易编》元·俞琰

此书系借闻德坊周家书肆所鬻者，天寒日短，老眼
昏花，并日而抄，其可取者，故不能端楷。秀岩乃隆山
之子，其书取王弼、张横渠、程伊川、郭子和、朱晦庵而
求其是，又以其父隆山之说证之，或又附以己见，中
间尽有可取。“泰定元年岁在甲子十一月十八日，石
涧老人俞琰书于梅斋西塾。”